Acanthurus triostegus
Acanthurus triostegus (Havaiane et Samoane manini) est parvus familiae acanthuridarum piscis, in oceanis Indico Pacificoque tropicis endemicus. Prope saxa scopulosque curalii circum insulas habitat, celeberrime in Havaiis et Samoae, ubi in cultura vulgata est pro cibo. Observatur etiam ante litora Africae Orientalis, Mexici, et Panamae.

Ferus ad 13 cm attingit. Corpus est flavum dilutum, lineis nigris in latere sicut Hippotigris et Dolichohippus. Sicut omnes acanthuridae, spinas acutas  prope pedunculam caudalem habet. In aquis a zero ad 90 m altis habitat.

Algis tenuibus vescitur, quas alii pisces ferociter custodunt. Acanthuro triostego visu, Acanthurus lineatus et pomacentridae praesertim irascuntur.

In cultura humana
In commercio aquariorum domesticorum interdum invenitur. Ut vigeat adultus, plus quam 70 gallones aquae salsae requirit. Animi placidus, alia herbivora raro oppugnat; ex contrario, multi pisces ipsum vexant. In aquario,  parva curalia mollia adrodere potest.

Bibliographia

Squire, James L., Jr., et Susan E. Smith. 1979. Sport Fishing in Hawaii Guam and American Samoa: With Charts to Fishing Grounds and an Illustrated Guide to Pacific Fishes. Rutlandiae Montis Viridis: Charles E. Tuttle Co. ISBN 0-8048-1308-6.

Acanthuridae
Pisces esculenti
Pisces Havaiorum
Pisces Indiae
Pisces Indonesiae
Pisces Mexici
Pisces Oceani Pacifici
Pisces Panamae
Pisces Samoae
Taxa Linnaei
Taxa 1758